**Fouad Mebazaa** (Arab: فؤاد المبزعcode: ar is deprecated  / ALA: *Fūad al-Mebaza‘* / ISO 233-2: [Fūad al-Mebazaʿ] Error: {{Transl}}: unrecognized transliteration standard: iso 233-2 (bantuan); lahir 15 Jun 1933) ialah seorang ahli politik Tunisia yang sedang menjawat jawatan Presiden Tunisia sejak 15 Januari 2011. Dia pernah aktif dalam Neo Destour sebelum kemerdekaan Tunisia, berkhidmat sebagai Menteri Belia dan Sukan, Menteri Kesihatan, dan Menteri Kebudayaan dan Penerangan, dan Presiden Dewan Rakyat Tunisia sejak 1997.

Pelajaran
---------

Mebazaa pernah belajar jurusan undang-undang dan ekonomi di Paris.

Kerjaya politik
---------------

### Pra-kemerdekaan

Dilahirkan pada era pendudukan Perancis ke atas Tunisia, Mebazaa menjadi anggota "belia perlembagaan" di tahun 1947 dan dipilih menjadi anggota unit Aix–Marseille bagi parti politik Neo Destour, yang memainkan peranan penting dalam usaha mendapatkan kemerdekaan daripada Perancis. Dia telah dilantik menjadi Ketua Setiausaha unit Marsa Neo Destour pada tahun 1955 dan Presiden bagi unit Montpellier pada 1956.

### 1956–2010

Selepas Kemerdekaan Tunisia tahun 1956, Mebazaa menganggotai Dewan Rakyat beberapa kali, bermula tahun 1964. Dia merupakan Governor-Mayor bagi Tunis dari 1969 hingga 1973, menduduki beberapa jawatan menteri berkaitan belia, sukan, kesihatan, budaya dan penerangan pada tahun 1970-an dan 1980-an, serta duta di Geneva juga Morocco sewaktu 1980-an. Mebazaa telah menganggotai Jawatankuasa Pusat bagi Constitutional Democratic Rally semenjak 1988. Dari tahun 1995 hingga 1998 pula, dia merupakan Datuk Bandar bagi Carthage. Dia dilantik menjadi Presiden Dewan Rakyat tahun 1997 dan dilantik semula pada tahun 2004.

### Kepresidenan sementara 2011

Selepas Presiden Zine El Abidine Ben Ali dibuang negeri berikutan bantahan berterusan, Mebazaa dilantik sebagai Presiden sementara atas nasihat Majlis Perlembagaan. Perdana Menteri Mohamed Ghannouchi telah menuntut jawatan tersebut pada hari sebelum Majlis Perlembagaan mengumumkan pendapat mereka. Mengikut Perkara 57 Perlembagaan, satu pilihan raya harus diadakan dari 45 hingga 60 hari selepas pelantikan Mebazaa.

Rujukan
-------

1. 1 2 3 4 5 6 7 8 9 10  "Biographie de Monsieur Foued Mebazaa Président de la Chambre des Députés" (PDF). Assemblée parlementaire de la Francophonie. 2011-01-16. Diarkibkan (PDF) daripada yang asal pada 2011-01-16. Dicapai pada 2011-01-16. Unknown parameter `|deadurl=` ignored (bantuan); Cite has empty unknown parameter: `|coauthors=` (bantuan)
2. 1 2  "Tunisia swears in interim leader". al Jazeera. 2011-01-15. Diarkibkan daripada yang asal pada 2011-01-15. Dicapai pada 2011-01-15. Unknown parameter `|deadurl=` ignored (bantuan)
3. ↑  Top advisor: China to push forward cooperation with Tunisia Xinhua News 2007-04-17
4. ↑  "Tunisia's Constitutional Council: President Ben Ali's Departure is Permanent". voanews. 15 January 2010.
5. ↑  Tunisian parliamentary speaker becomes acting president: officials Ahramonline 2011-01-15

Pautan luar
-----------

* Biografi Fouad Mebazaa (bebahasa Perancis)

| Jawatan politik
 |
| --- |
| Didahului oleh**Habib Boularès** | **Presiden Dewan Rakyat**1997–kini | **Pemegang jawatan kini** |
| Didahului oleh**Mohamed GhannouchiBertugas** | **Presiden TunisiaBertugas**2011–kini | **Pemegang jawatan kini** |

| * l
* b
* s
Presiden Tunisia |
| --- |
| 
 Habib Bourguiba  •  Zine El Abidine Ben Ali  •  Mohamed Ghannouchi (Pemangku) •  Fouad Mebazaa (Pemangku)  •  Moncef Marzouki  •  Beji Caid Essebsi  •  Mohamed Ennaceur  •  Kais Saied  | Flag of Tunisia |